נווה עצלנות

**נווה עצלנות** (באיסלנדית: **Latibær**, באנגלית: **LazyTown**) היא תוכנית טלוויזיה איסלנדית לילדים. הסדרה נוצרה על ידי מאגנוס שבינג, אתלט ומפיק שגם מככב בתוכנית בתור ספורטקס. התוכנית נועדה לעודד אורח חיים בריא ופעילות גופנית. התוכנית צולמה באנגלית, אך דובבה ליותר מ-12 שפות אחרות (כולל עברית) ושודרה ביותר מ-100 מדינות.

כ-52 פרקים הופקו בין השנים 2004 ל-2007 לשתי העונות הראשונות של הסדרה. בארצות הברית שודרה הסדרה בערוצים ניקלודיאון וניק ג'וניור. ב-2011 רכש ערוץ Universal Kids את זכויות השידור. באותה שנה רכשה חברת Turner Broadcasting System Europe את LazyTown Entertainment והזמינה את העונה השלישית והרביעית של הסדרה.

הסדרה הניבה גם סדרת בת בשם "נווה עצלנות אקסטרה" המיועדת לקהל צעיר יותר, שהוצגה בישראל כעונה השנייה. לנווה עצלנות אקסטרה יש גרסה נוספת בשם "נווה עצלנות: זמן אקשן", בסדרה הזאת שאר הקטעים נותרו אותו הדבר, אך השורה האחרונה בפתיח שונתה, נוצר לוגו חדש לסדרה וכל הקטעים של זיגי צולמו מחדש כשמאחוריו מסך ירוק וקטעים של ילדים או פעלולנים מבצעים פעולות מסוימות מוצגים. נוצרה סדרת בת נוספת הבלעדית לערוץ Sprout בשם "The Super Sproutlet Show", אשר מציגה דמות חדשה מקורית של ספראוט בשם "בין", הרוצה להפוך לגיבורת על אמיתית בעצמה יום אחד. אחרי הסדרה, השחקנית של בין, קלואי לאנג, שיחקה את סטפני בעונות 3-4 של הסדרה המקורית. 

הסדרה זכתה להצלחה רבה בישראל. שלוש דמויותיה הראשיות הופיעו בתפקיד מרכזי במופע הראשון של "מותק של פסטיבל", את סטפני גילמה מיטל פארן, את ספורטקס גילם דניאל קישינובסקי, ואת רובי רקב גילם אורי אומנותי. כמו כן פותחו על ידי קומפדיה שני משחקי מחשב חינוכיים שמבוססים על הסדרה.

## דיבוב
*בגרסה האיסלנדית, השחקנים מאגנוס שבינג (ספורטקס), מתיאס מתיאסון (קול השירה של ספורטקס), סטפן קארל סטפנסון (רובי רקב), גודמונדור תור קרסון (זיגי) ועוד כמה שחקנים אורחים של הסדרה דיבבו את הדמויות שלהם בעצמם (גודמנדור לא דיבב את זיגי בדיבוב האיסלנדי של עונה 2 ונווה עצלנות אקסטרה מסיבות לא ידועות, אך כן דיבב אותו בשאר העונות). מגנוס אולפסון (ראש העיר ב"קדימה נווה עצלנות!", "רובי רקב בנווה עצלנות" ו"חג המולד בנווה עצלנות"), ויגדיס גונרסדוטיר (טריקסי ב"רובי רקב בנווה עצלנות" ו"חג המולד בנווה עצלנות") ורונר פרייר גיסלסון (פיקסל ב"רובי רקב בנווה עצלנות" ו"חג המולד בנווה עצלנות") דיבבו את הדמויות שלהם בדיבוב האיסלנדי של סדרת הטלוויזיה.
*בגרסה הבריטית, השחקנים מאגנוס שבינג (ספורטקס), מתיאס מתיאסון (קול השירה של ספורטקס), ג'וליאנה רוז מוריאלו (סטפני, עונות 1-2 + אקסטרה), סטפן קארל סטפנסון (רובי רקב), קלואי לאנג (סטפני, עונות 3-4), דייוויד מת׳יו פלדמן (מילפרד לב-טוב), ג'ולי ווסטוורד (בסי ברברת) ועוד כמה שחקנים אורחים של הסדרה דיבבו את הדמויות שלהם בעצמם. בשתי העונות הראשונות של הדיבוב הבריטי, שרה בורג'ס דיבבה את סטינג'י (במקום את טריקסי) ובשתי העונות האחרונות של הדיבוב הבריטי, ג'ולי ווסטוורד דיבבה את סטינג'י (בנוסף לגברת ברברת). פרק 8 מעונה 4, "הקוסם מארץ עצלנות", לא דובב בדיבוב הבריטי, ותמיד שודר בבריטניה עם הדיבוב המקורי לצד כל הפרקים האחרים המדובבים. 
*הפרקים "LazyTown's Surprise Santa" ו-"The Holiday Spirit" לא דובבו לעברית ולא שודרו בישראל מכיוון שהיהודים לא נוהגים לחגוג את חג המולד, ומכיוון שלערוץ הופ! יש חוקים האוסרים עליהם לשדר תכנים הקשורים לחגים לא יהודים, דבר שגם השפיע על הדיבוב לעברית של הפוני הקטן שלי: חברות היא קסם.
*אחרי עונה 2 ונווה עצלנות אקסטרה, אורית אמיר (זיגי) וחן חגי (סטינג'י) החליטו לעזוב את תעשיית הדיבוב, אורית הוחלפה בלורן סביר לשתי העונות האחרונות, וחן חגי הסכים לחזור לדיבוב רק בשביל לדבב את סטינג'י, ולאחר עונה 4 פרש שוב. 
*אחרי עונה 4, החליט דניאל אפרת (פיקסל) להפסיק לדבב דמויות, אך המשיך לביים ולתרגם דיבובים.

## עלילה
הסדרה מתמקדת בשכונה רדומה וחסרת אירועים הנקראת "נווה עצלנות" שהאתלטיות של תושביה מתעוררת עם הגעתה של תושבת חדשה בשם סטפני המעודדת ומקדמת תרבות ספורט ובריאות בקרב התושבים. מלבד סטפני, התושבים מושפעים מגיבור מקומי בשם ספורטקס (באנגלית: ספורטקוס - Sportacus - הלחם בסיסים של ספרטקוס ו"ספורט").

עם זאת, ישנו תושב נוסף בנווה עצלנות בשם רובי רקב החי במאורה וזומם לסכל את פעילויות הספורט של תושבי השכונה כדי להחזיר את נווה עצלנות למצבה הרדום.

## הדמויות
### דמויות ראשיות
#### בני אדם
***[[ספורטקס]] 10 (Sportacus)** (מאגנוס שבינג/איסלנדית + אנגלית/מתיאס מתיאסון - קול השירה האנגלי והאיסלנדי של ספורטקס/אורי אומנותי/דדי זהר - קול השירה של ספורטקס בגרסה העברית של !Let's Go) - גיבור מקומי וספורטיבי החי בצפלין משוכלל. בסדרה מסופר שלפניו היה גיבור מקומי אחר (בעל המספר 9 בחליפתו) עד שהוא הופיע. ספורטקס מטיף לפעילות ספורטיבית, אכילה נכונה, אורח חיים תקין וחברות בין תושביה של נווה עצלנות. ספורטקס נכון לעזור כאשר רובי רקב מאיים על תושבי השכונה. שמו מהווה הלחם בסיסים של המילה "ספורט" ושל שמו של הלוחם הרומי ספרטקוס. ספורטקס פותח כל פרק בקטעים משלו בספינת האוויר (פרט לפרק "הפנתר הסגול-חלק ב"). ספורטקס השתתף בכל הפרקים.
***סטפני (Stephanie)** (שלבי יאנג, פיילוט שלא שודר/ג'וליאנה רוז מוריאלו, עונות 1–2 + אקסטרה/קלואי לאנג, עונות 3–4/אולוף קריסטין אורסטינסטדר, קול בלבד, איסלנדית/ליאנה עיון, קול בלבד, עברית) - תושבת חדשה ורודת שיער ומלבוש המנסה לשנות את תדמיתה הישנונית של העיר ומקדמת פעילות ספורטיבית ואחדות בין התושבים. אחייניתו של ראש העיר. אוהבת לשיר ולרקוד ואף זכתה בתחרויות ריקוד בעבר. די מיומנת בבניית מגדלי קלפים. על פי מספר מקורות, שם המשפחה של סטפני הוא Splitz, מהמילה האנגלית Split ("שפגט"). מבצעת את השיר "בינג באנג" בסיום כל פרק (פרט לפרקים "ספורטקס בתנועה!" ו"הפנתר הסגול-חלק א"). סטפני כמעט השתתפה בכל הפרקים (פרט לפרק "פיקסלפיקס" שבו משמשת כדמות "אורחת").
***רובי רקב (Robbie Rotten)** (סטפן קארל סטפנסון, איסלנדית + אנגלית, עונות 1-4+ אקסטרה/יורם יוספסברג) - הנבל הראשי בנווה עצלנות המנסה להחזיר את צביונה הישנוני של השכונה. רובי הוא אמן תחפושות החי במאורה. הוא זמר והאיש הגבוה ביותר ב'נווה עצלנות'. במאורתו יש לו מגוון גדול של תחפושות וטכנולוגיה מתקדמת ומשתמש במניפולציות מתוחכמות כדי לרפות את ידיהם של התושבים ולמנוע מהם לעסוק בפעילויות ספורטיביות וחברתיות ובין היתר לגרש את ספורטקס מהעיר. עם זאת, רובי מנסה לזכות בתהילה שלא מגיעה לו ביושר. בסוף כל פרק, לאחר שהובס בידי ספורטקס, מופיע רובי בקטע קצר משלו (פרט לפרקים "מובס", "הצופים העצלנים","ממתקים ממתקים","יום ספורט" ו"הפנתר הסגול-חלק א"). רובי השתתף בכל הפרקים.

#### בובות
***זיגי (Ziggy)** (גודמונדור תור קרסון, איסלנדית + אנגלית אמריקאית/לורן פרסול, קול בלבד, אנגלית בריטית/אורית אמיר, קול בלבד, עברית, עונות 1-2 + אקסטרה/לורן סביר, קול בלבד, עברית, עונות 3-4) - התושב הצעיר ביותר בנווה עצלנות (על פי האתר המקורי של נווה עצלנות, זיגי בן 6). זיגי אוהב לאכול סוכריות, בעיקר טופי. לאחר שסטפני הגיעה לעיירה, זיגי לומד כי יש לחיים להציע יותר מאשר מתוקים. אף על פי שכעת הוא ספורטיבי יותר, הוא עדיין נהנה מממתקים וניתן לראות אותו מחזיק בידו סוכרייה על מקל. הוא כל כך אוהב ממתקים שהוא יכול לזהות את הריח שלהם גם אם הוא לא נמצא לידם, זה מוצג בפרק "הבית על העץ שלי", כאשר סטינג'י מציב שביל ממתקים לזיגי כדי להוביל אותו לכיוון בית העץ, כשזיגי עומד לבוא עם פיקסל, סטפני וטריקסי לבית של פיקסל לשחק במשחקי מחשב, הוא פתאום נתקע במקום, עוצר בשביל להריח את הריח הזה, ומתלהב מהריח של הממתקים, מה שגורם לו לעקוב אחרי השביל לכיוון בית העץ (זיגי: "אני מריח ממתקים!!"). על פי מספר מקורות, שם המשפחה של זיגי הוא Zweets, מהמילה "ממתקים" (Sweets) באנגלית. זיגי השתתף בכמעט כל הפרקים (פרט לפרק "נבחרת החלומות של רובי").
***פיקסל (Pixel)** (קובי פאול, קול בלבד, אנגלית אמריקאית, עונות 1–2/נואל מקניאל, קול בלבד, אנגלית אמריקאית, פרקים נבחרים מתוך עונה 1/כריס נואינג, קול בלבד, אנגלית אמריקאית, פרקים נבחרים מתוך עונה 2/רונלד בניון, ראשי, אנגלית אמריקאית, הפעלת הבובה בעונות 1-4 + אקסטרה, קול בעונות 3-4 + אקסטרה/ג'ולי ווסטווד, הפעלת הבובה, פרקים נבחרים מתוך עונה 1/ג'ואנה רויס, קול בלבד, אנגלית בריטית/רונאר פרייר גיסאסון, קול בלבד, איסלנדית/דניאל אפרת, קול בלבד, עברית) - ילד בן 12 שאוהב מחשבים, טכנולוגיה וחפיצים. פיקסל בונה כל מיני מכשירים שיעזרו לו להימנע מלבצע עבודה ידנית. פיקסל הוא המייצג את חסרונות הטכנולוגיה אל מול פעילות ומשחק בחוץ. מאוהב בסתר בסטפני. בסוף הפרק "פיקסלפיקס" מבצע את השיר "בינג באנג" יחד עם סטפני (למרות היעדרותה מהפרק). על פי מספר מקורות, ביניהם האתר המקורי של הסדרה, שם המשפחה של פיקסל הוא Hyperbyte.
***סטינג'י (Stingy)** (ג'ודי אייכלברגר, אנגלית אמריקאית/שרה בורג׳ס, קול בלבד, אנגלית בריטית, עונות 1-2/ג'ולי ווסטווד, קול בלבד, אנגלית בריטית, עונות 3-4/פוהלור סיגורוסון, קול בלבד, איסלנדית/חן חגי, קול בלבד, עברית) - ילד בן 8 (חוגג את יום הולדתו ה-9 בנווה עצלנות אקסטרה), רכושני ואנוכי. סטינג'י משתתף במשחקי החבורה, אך תמיד דואג לרכושו, בעיקר למכוניתו ולקופת החיסכון שלו, פיגי. יכול לשלוט בבס, במפוחית, בסקסופון ובמקליט. ובנוסף לכך הוא גם יכול לשיר, אם כי נראה שרובי רקב לא אוהב את השירה שלו (רובי רקב בפרק "פיקסלפיקס": "יש ילדים שעדיף לראות, לא לשמוע"). לעיתים מרכיב משקפי קריאה החל מעונה 2, אם כי ג'ודי אייכלברגר אישר שהוא מרכיב אותם רק כדי להיראות חכם יותר. על פי מספר מקורות, שם המשפחה של סטינג'י הוא Spoilero, מהמילה "מפונק" (Spoiled) באנגלית. סטינג'י מעריץ את הגישה חסרת הדאגות של טריקסי, אך הוא מקנא ביכולת המנהיגות שלה. הוא מתרשם מהמחשבים והגאדג'טים של פיקסל, לא יכול להבין את נדיבותו של זיגי, ובעוד שהוא מאוד מחבב את סטפני, הוא מוטרד מכך שחוסר הדאגה שלה לדברים מהותיים נראה בבירור. הוא מרגיש שהרכוש "עושה את האיש". טוען שכל נווה עצלנות שייכת לו, על אף שבפרק "בעיית אשפה", המופיע בעונה 2, הוא אומר לראש העיר "תסתכל על העיר שלי... זאת אומרת... העיר שלך...". מפחד מרוחות רפאים, מהזאב הרע והגדול שבסיפור של "שלושת החזירים", ומהאביר הסגול והדרקון שלו. הוא גם מפחד מהכלב הרובוטי של רובי, עד כדי כך שהוא נצמד לטריקסי. מול ביתו יש פסל של חזיר. השיר המועדף עליו נקרא: "זה שלי", לפי מה שהוא אמר בפרק "הלהיטים הגדולים של נווה עצלנות". דמותו משמשת כדמות "אורחת" בפרקים: "זאפ וזהו!", "שלט רחוק" ו"פיקסלפיקס".
***טריקסי (Trixie)** (שרה בורג׳ס, אנגלית אמריקאית, עונות 1-2 + אקסטרה/איימי גארסיה, אנגלית אמריקאית, עונות 3-4/ ג'ואנה רויס, קול בלבד, אנגלית בריטית/ויגדיס גונרסדוטיר, קול בלבד, איסלנדית/שרון שחל, קול בלבד, עברית) - עושת צרות שובבה שאוהבת לשחק עם כולם. טריקסי קוראת לסטפני "ורודונת" (באנגלית "Pinky", בגלל לבושה ושיערה הוורוד) כאשר היא מנסה למשוך את תשומת לבה. היא אוהבת לצייר שפם על תמונותיו של ראש העיר. טריקסי היא הדמות היחידה בסדרה שביתה אף פעם לא מוצג בשום פרק, ואיימי גארסיה צחקה בראיון בשנת 2021 על זה שלטריקסי "אין בית". על פי מספר מקורות, שם המשפחה של טריקסי הוא Troubleby, מהמילה "צרות" (Trouble) באנגלית. דמותה משמשת כדמות "אורחת" בפרקים: "ממתקים ממתקים", "זאפ וזהו!" ו"פיקסלפיקס"
***ראש העיר מילפורד לב-טוב (Mayor Milford Meanswell)** (דייוויד מת׳יו פלדמן/מאגנוס אולפסון, קול בלבד, איסלנדית/אלי לולאי, קול בלבד, עברית) - דודה של סטפני וראש עיריית נווה עצלנות. מאוהב בגברת ברברת, אף שאינה תמיד מחזירה לו אהבה ולרוב מנצלת אותו לעבודות הבית. משמש כדמות אבהית לסטינג'י בנווה עצלנות אקסטרה.
***בסי ברברת (Bessie Busybody) **(ג'ולי ווסטווד/גודפינה רונרסדוטיר, קול בלבד, איסלנדית/שירילי דשא, קול בלבד, עברית) - מזכירת ראש העיר. משמשת כדמות אימהית לילדי נווה עצלנות, אם כי היא לא תמיד זוכרת את שמם במדויק (לדוגמה, בפרק "יום צחצוח שמח", היא קוראת לזיגי בשם "ציגי", ובאנגלית "Wiggy"). אלרגית לפרחי חמניות. שרה בכל שנה בפסטיבל ימי הביניים של נווה עצלנות. ידועה גם בתור טבחית מעולה בנווה עצלנות.
#### מכשירים
***ספינת האוויר** (ברינהילדור גודמונדסדוטיר - קול באנגלית, נווה עצלנות וקול באיסלנדית, נווה עצלנות ונווה עצלנות אקסטרה/קרוליין דלטון - קול באנגלית, נווה עצלנות אקסטרה/אורנה כץ - קול בעברית) - הבית של ספורטקס. מילים/פקודות מסוימות של ספורטקס יכולות להפעיל תכונות ייחודיות בספינה; אם ספורטקס אומר שם של סוכריית טבע, הספינה משגרת אותה אליו (במידה והיא במלאי. אותו הדבר תקף לגבי קוביות קרח, מים, ציוד ספורט, הסולם לספינה וחפצים אחרים), אם ספורטקס אומר "דלת!" (בעברית: "לפתוח!"), דלת הספינה נפתחת ומשמשת כגשר החוצה לספורטקס, ונראה כי אפשר גם לקבוע מראש תעופות של הספינה למקום מסוים (רובי עושה זאת עם הקול של ספורטקס בפרק "כיפה ורודה", כאשר הוא אומר לספינה לעוף לאנשהו בעוד 5 דקות). יש בספינה מיטה היוצאת מהקיר האחורי, ארון סוכריות טבע, ארון ציוד ספורט, כלים לניווט הספינה, מסך (נראה בעיקר במהלך עונה 2, בפרקים "צרת אשפה" ו"פיקסל TV"), לוח שנה מנייר, גלגל שקוף בו ספורטקס משתמש בשביל להגריל קלפים עם תנועות לעשות, ידית בה ספורטקס יכול להשתמש בשביל להפריד בין הספינה עצמה לחלק הקדמי שלה לניווט הספינה, מה שהופך אותו למטוס פרטי. כדי להפעיל את הספינה ואת המטוס הפרטי, ספורטקס צריך לדווש כמו באופניים. בעונות 3-4 ספינת האוויר יכולה לדבר עם ספורטקס דרך צמיד היד שלו. 
***קולות במחשבים של פיקסל** - שומר מסך הנותן לפיקסל "אזהרת הפסקה" ומזכיר לו לקחת הפסקה מהמחשבים ולצאת החוצה (אורי אומנותי), ספירה לאחור מ-3 (אורנה כץ), וספירה לאחור מ-10 (אלי לולאי).

### דמויות אורחות (בכמה פרקים)
***גור חתולים** - החתלתול הוא חתול צעיר שמוצא את עצמו תקוע בעץ לעיתים קרובות. חתול זה מופיע ב"ד"ר רקבשטיין", "אבן הקריסטל", ו"ההחמצות הגדולות ביותר של רובי". 
***רובוטיקס** - רובוט שרובי קונה על מנת שיהיה גיבור העל החדש במקום ספורטקס. מופיע ב"רובוטיקס", "גביע נווה העצלנות", "The Holiday Spirit" (על לוח השנה של רובי), וב"זמן ללמוד". (במגזין הנבלים הכי טובים)
***אבא של סטינג'י** - אביו של סטינג'י הוא דמות המוזכרת על ידי סטינג'י לעיתים קרובות. בעלים של חנות פופולרית מאוד להשכרת וידאו. תמונתו נראית בפרק "הפנתר הסגול - חלק א'", בביתו של סטינג'י (אם כי פניו בתמונה מכוסות), כאשר זיגי מסביר לסטינג'י על מוזיאונים, ובפרק "The Holidays Spirit", מאחורי סטינג'י, כאשר הוא מתעלף לאחר שהוא רואה את כל המתנות של סנטה קלאוס. בשיר Nenni Niski נחשף כי סטינג'י גורם לאביו להחליף את כל מה שהוא הורס או שובר. האיש הכי עשיר בנווה עצלנות.
***Jives Junkfood** (תמונות ובית בלבד) - ג'ייבס לא מתלהב מכלום; שום דבר לא מרגש אותו והוא מסתובב כאילו הוא הולך מתוך שינה. ניתן לייחס זאת לסירובו לאכול דגים, בשר, פירות או שיבולת שועל, מה שלא משאיר אותו ללא אנרגיה. בכל פעם שהוא אוכל משהו, זה נשנוש או כדורי קקאו. חוסר אנרגיה זה מוביל לכך שכמעט ואין לו כוח; הוא מתעלף בקלות והתזונה הגזית שלו מובילה לכאבי רוח בלתי פוסקים. ציור שלו נראה לפעמים על תמונות בספרי קומיקס (דוגמה: בפרק "גיבור העל החדש של נווה עצלנות", ניתן לראות תמונה שלו על שער של ספר קומיקס המונח על כיסא החופשה של סטינג'י. הקומיקס מוצג כאילו "פיגי קורא אותו".) ביתו של ג'ייבס נראה בכל פרק בפתיח רגע לפני שרובי נופל לתוך המלכודת של עצמו. ביתו מופיע גם בפרק "זאפ וזהו!", כאשר רובי משתיק ומקפיא את סטפני וזיגי. ביתו ותמונתו נראות גם בעוד המון פרקים. בפרק "אבן הקריסטל", זיגי קורא את הספר שלו. בפרק "יום ראשון של קיץ", בתחילת השיר "שמש, חול, ומים", אחרי שזיגי אומר "אני אוהב לשחק!", אפשר לראות את סטפני קוראת ספר כלשהו, ולידה חפיסת חוברות קומיקס, בפסגת ערימה זו ניתן לראות ספר קומיקס של ג'ייבס, ובאותו השיר, בשורה השלישית ניתן לראות חוברת קומיקס של ג'ייבס בפעם השנייה. הבגדים שלובש ספורטקס בפרק "ספורטקס הקטן" הם התייחסות לדמותו של ג'ייבס. ג'ייבס היה אמור להיכנס גם לסדרת הטלוויזיה, אך דמותו בוטלה מסיבות לא ידועות. דמותו מופיעה בסרטון בובות ה-Wit. ג'ייבס מתואר בתור "בחור פאנקי" באתר של גודמנדור תור קרסון. 
***האנין התרנגול** (גודמנדור תור קרסון/סטפן קארל סטפנסון - קול בלבד, סרטון בובות ה-Wit) - התרנגול מההצגה האיסלנדית "Glanni Glæpur í Latabær", בכל בוקר של נווה עצלנות ניתן לשמוע אותו מקרקר כדי להעיר את תושבי העיירה, שזה גם תפקידו היחיד, מכיוון שהוא כל כך עצלן. הוא כל כך עצלן, שאם ירצו לתת לו פרס על עצלנותיו, הוא לא יבוא לקחת אותו. מפחד מרובי רקב. קולו גם נשמע בכל פרק של נווה עצלנות אקסטרה, בכל פעם שהפתיח מתחיל. דמותו נראית בפרק "ספורטקס מציל את הצעצועים" אם כי לא ברור למה הוא נמצא בתוך קן ציפורים, ולמה הוא מוצג דווקא כשראש העיר אומר "הציפרים מצייצות...". בפרק "רקוב הזקן", בחלק הקדמי של הספינה של רובי, מוצג פסל בדמותו של האנין. כמו ג'ייבס, גם הוא היה אמור להופיע בסדרת הטלוויזיה, אך דמותו נגנזה כאשר הוחלט לפנות לקהל צעיר יותר. שם באנגלית שהוצע לדמותו הוא "Cock-A-Little-Do". האנין מעשן, מה שמסביר את קולו המחוספס. 
***[[סנטה קלאוס]]** - מוזכר בפרק "LazyTown's Surprise Santa". באותו הפרק רובי התחזה אליו. אפשר לראות את רובי משתמש בכובע שלו במהלך שני הפרקים הבאים: "יום המשחק", במהלך השיר "אמן התחפושות", בשורה "והנה שוב החלפתי", ובפרק "ההחמצות הגדולות ביותר של רובי", שוב, במהלך השיר "אמן התחפושות", בשורה "והנה שוב החלפתי", שימוש חוזר מהפרק "יום המשחק". בפרק "ממתקים ממתקים" רובי דחה את התחפושת שלו בטענה שהוא נראה בה זקן לטובת תחפושת הבלש. מופיע בפרק "The Holiday Spirit". מוזכר בפרק "איסוף גרוטאות", על ידי רובי רקב, אם כי בגרסה העברית האזכור לסנטה קלאוס מוחלף באזכור לאליהו הנביא. למרות זאת, גם בגרסה העברית וגם בגרסה האנגלית מושמעת מוזיקה של חג המולד ברקע לאחר שרובי שואל "ציפיתם לאליהו הנביא?".

### דמויות אורחות (בפרק אחד בלבד)
* **רקבלה** (קריסטיאנה סאון אולפסדאת) - בובת בלרינה אותה רובי מקים לתחייה על מנת לנצח את סטפני בקרב ריקודים. אוהבת להפיל את רובי. מופיעה ב"קרב ריקודים".
* **גוזל** - ציפור התינוק היא חיה שרובי השתמש בה כדי לבחון את המצאתו במטרה להפוך את ספורטקס לצעיר יותר ב"ספורטקס הקטן". במהלך הפרק רובי  מחזיר אותה להיות בתוך ביצה, ובסוף הפרק היא בוקעת מהביצה וחושבת שרובי זה אמא שלה. 
* **ג'יני** (אורן ארנסון/שמחה ברבירו) - הג'יני הוא יצור קסום שזימן רובי ב"השדון".
* **השף פבלו פנטסטיקו** (ג'והנס האקור ג'ונסון/דן שצברג) - השף פבלו פנטסטיקו הוא שף ים-תיכוני המבקר בנווה עצלנות. אנו רואים בטלוויזיה של ראש העיר שיש לו תוכנית בישול משלו, וגם ספר בישול משלו. יש לו אישיות אקסצנטרית ויוצאת למדי, והוא נלהב מאוד מהדברים שהוא נהנה מהם. באותו הפרק בו הוא הופיע, רובי התחזה אליו.
* **לולו הטרולית** (הילמר גודג'ונסון/אילמור קריסטיאנסדוטיר - קול/אורנה כץ) - תינוקת טרול. זיגי רצה שהיא תהיה חיית המחמד שלו.
* **אבא של לולו הטרולית** - טרול. רובי ניסה לצוד אותו.
* **אמא של לולו הטרולית** - טרולית. נראית לקראת סוף הפרק הולכת הביתה עם לולו ואבא של לולו. 
* **[[פינוקיו (דמות)|פינוקיו]]** (סיגורדור תור אוסקרסון)- פינוקיו הוא בובה שהתעוררה לחיים מספר שקיבל רובי בפרק "ילד עץ". בפרק הזה, רובי מוציא אותו מהספר שלו משתמש בו כדי לגרום לילדים לחשוב שלאכול סוכריות על מקל יהפוך אותם לחזקים יותר, ואז מונע ממנו לחזור לספר שלו, עד שסטפני וספורטקס עוזרים לו.
* **ג'וני ב. באד** (מוזכר בלבד) - דמות שהוזכרה בפרק "רובי בהופעה", באותו הפרק התחזה אליו רובי. מופיע בפרק "סוכריית הטבע האחרונה" (אורן ארנסון/מדובב לעברית בגילומו של גילן שחף), כאשר רובי נסע בזמן ובטעות מגיע לזמן שלו. פרודיה על אלביס פרסלי.
* **[[אברהם לינקולן]]** - הופיע בפרק "סוכריית הטבע האחרונה", בו רובי נסע בזמן ונתקל בו. באותו הפרק רובי התחזה אליו.
* **דור קודם של זיגי, סטפני, בסי, ראש העיר ושני דורות קודמים של סטינג'י -** מופיעים בפרק "סוכריית הטבע האחרונה", כשרובי נסע בזמן והגיע לזמנים שלהם.
* **דור קודם של רובי רקב** (תמונה בלבד) - תמונתו נראית בפרק "סוכריית הטבע האחרונה", כשאר רובי נסע בזמן. נראה בכרזת "מבוקש", לכן סביר להניח שהוא היה פושע.
* **[[האדם הניאנדרטלי|אנשי מערות]]** - הופיעו כאשר רובי נסע בזמן ובטעות מגיע לזמן שלהם. מופיעים בפרק "סוכריית הטבע האחרונה" ורוקדים את "בינג באנג" ביחד עם ספורטקס וסטפני, אם כי לא ברור איך הם שמעו את השיר.
* **בובי רקב** (ביורן ת'ורס/דן שצברג)- בובי הוא חבר בשלישיית שחקנים המופיעים בחתונות, מסיבות יום הולדת, בר מצוות, קרנבלים, פתיחות בקניונים וכינוסים. הוא ושני חבריו הם טובי ופלובי רקב. הוא המדבר ביותר מהחבורה, מנהיג את טובי ופלובי. בובי הוא זה שמגלה לרובי שהוא וחבריו אינם ממש נבלים. הוא ידוע בעיקר בזכות הציטוט שלו לאחר שנשאל אם הוא נבל אמיתי: "טוב, אה, באופן טכני, אה, לא." בובי מדבר במבטא ניו ג'רזי בדיבוב המקורי.
* **טובי רקב** (סנורי אנגילברטסון/דן שצברג) - טובי הוא חבר בשלישיית שחקנים המופיעים בחתונות, מסיבות יום הולדת, בר מצוות, קרנבלים, פתיחות בקניונים וכינוסים. הוא ושני חבריו הם בובי ופלובי קרב. הוא החביב ביותר מהחבורה והוא מוסח בקלות.
* **פלובי רקב** (ברגור תור אינגולפסון/דן שצברג) - פלובי הוא חבר בשלישיית שחקנים המופיעים בחתונות, מסיבות יום הולדת, בר מצוות, פתיחות בקניונים, קרנבלים וכינוסים. הוא ושני חבריו הם בובי וטובי רקב. הוא הנמוך שבחבורה וכמעט ולא מדבר, וזה לא מכשול להתנהגותו הסקרנית והשמחה הטבעית. על אף שהוא משחק את התפקיד של הנבל, אין לו כוונות רעות בכלל, ונראה שהוא אפילו לא יודע דבר על להיות נבל.
* **ג'וני סוכריית-טבע-שתיל** (דן שצברג) - שתל את כל עצי סוכריות הטבע בנווה עצלנות. יש לו מטה עם זרעים איתו הוא שותל עצים בדרך "קסומה". הופיע בפרק "סוכריית הטבע האחרונה".
* **בובי סל** (מוזכר בלבד) - מוזכר בפרק "הדובי של זיגי", ציור שלו נראה בטלוויזיה של ראש העיר, ועל כרזה שראש העיר תולה. רובי התחזה אליו.
* **[[שיבוט של סטפני]]**(קלואי לאנג/אולוף קריסטין אורסטינסטדר/ליאנה עיון) - שיבוט שרובי יוצר במטרה לחבל בידידותם של הילדים. מופיעה בפרק "מי הוא מי?".
* **ספורטקס 9** (מוזכר בלבד) - מוזכר על ידי ראש העיר בפרק "ברוכים הבאים לנווה עצלנות" כקודמו של ספורטקס הנוכחי (מספר 10) וכמו כן, נרמז שכנראה רובי הבריח אותו, כשראה את סטפני משגרת מכתב אליו והתחנן לשווא שלא תעשה את זה. וכשספורטקס הופיע לראשונה, הוא התפלא שיש עוד אחד.
* **רקוב הזקן** (מוזכר בלבד) - פיראט שפעם חי בנווה עצלנות והשיג כל מה שהוא רצה. מוזכר בפרק "רקוב הזקן" על ידי ראש העיר, תמונתו נראית באותו הפרק בספר של ראש העיר, ובאותו הפרק רובי התחזה אליו.
* **האביר הכחול** (מוזכר בלבד)- מוזכר בפרק "האביר הכחול" על ידי ראש העיר. באותו הפרק ספורטקס נאלץ להתחפש אליו בהתאם לבקשת ראש העיר.
* **האביר הסגול** (מוזכר בלבד)- מוזכר בפרק "האביר הכחול" על ידי ראש העיר, בו רובי התחזה אליו.
* **הדרקון של האביר הסגול** (מוזכר בלבד) - מוזכר בפרק "האביר הכחול על ידי ראש העיר", בו רובי בנה דגם רובוטי גדול שלו במטרה להעלים את כל סוכריות הטבע מנווה עצלנות.
* **השוטר עבוטוס** (תמונה בלבד) - השוטר עבוטוס הוא השוטר המגושם של נווה עצלנות. תמונתו מופיעה בפרק "ברוכים הבאים לנווה עצלנות", על חפיסת קלפים שראש העיר מביא לסטפני. דמותו מופיעה בסרטון בובות ה-Wit.
* **קצין דואר** - הדוור העצלן של נווה עצלנות. נראה מבצע את תפקידו בפרק "שף רקב" (נותן לראש העיר בדואר עדכון לגבי השף פבלו פנטסטיקו), ובפרק "זמן ללמוד" (מעביר דואר לרובי). דמותו מופיעה בסרטון בובות ה-Wit.
* **מומיה** (סנורי אנגילברטסון/דן שצברג) - נראית בסוף הפרק "תעלומת הפירמידה", בו רובי "מתחזה" אליה.
* **[[הזאב הרע|הזאב הגדול והרע]]** - דמות הרשע מהסיפורים של: כיפה אדומה, ושלושת החזירים, מוזכרת בפרק "היה היה" (הנקרא באופן שגוי "היו היה" בערוץ הופ!, שגם נקרא באופן שגוי "הק היה" בערוץ היוטיוב "NoOnesLazy"), על ידי בסי ברברת, באותו הפרק אפשר לראות לפעמים את סטינג'י מחופש לאותו זאב, ובפרק "כיפה ורודה", על ידי רובי רקב, בשני פרקים אלו רובי התחזה אליו. בנוסף, תחפושת מהזאב משמשת גם בפרק "גביע נווה העצלנות".
* **טבח העצלנות** (סטפן קארל סטפנסון) - מופיע בטלוויזיה של רובי רקב בפרק "שף רקב". טוען שהכנת אוכל בעצמך במטבח אורכת יותר מדי זמן. עם זאת, הוא מעודד מכירת מזון גלוקל מוכן, המרדים ליום שלם כל מי שאוכל ממנו. כל הספרות במספר הטלפון להזמנת מזון הגלוקל הן 5.
* **ספורטקס הקטן** - מופיע בפרק "ספורטקס הקטן". הוא לא כל כך נחשב כדמות אורחת, מכיוון שהוא פשוט ספורטקס, אבל בגיל 10.

### דמויות מההצגות האיסלנדיות המקוריות
***Penny Pestella** - ילדה האובססיבית לכסף. ברגע שהיא מקבלת סכום כסף מסוים, אפילו אם זו רק אגורה, היא מבזבזת את הכסף בלי לחשוב פעמיים, עד שספורטקס מלמדה לחסוך. חלומה הוא לבצע החלקה על הקרח. החל מההצגה השנייה, פני כבר לא מופיעה בהפקות של נווה עצלנות, והאובססיה שלה לכסף מועברת לסטינג'י.
***[[אימהות|אמא]] של ג'ייבס** (קול בלבד) - מנסה לגרום לג'ייבס לאכול את האוכל הבריא שהיא מכינה לו, אך הוא מסרב, עד שספורטקס מלמדו על ערכם של המאכלים הבריאים. קולה נשמע בהצגה האיסלנדית הראשונה של נווה עצלנות, בה היא גם מבצעת דואט בסגנון אופרה עם ג'ייבס.
***כנופיית נווה מהומה** - מופיעים בשתי ההצגות האיסלנדיות הראשונות. בהצגה הראשונה, הם מנסים לשדוד את נווה עצלנות, אך נכשלים, ונתפסים. בהצגה השנייה, רובי מזמן אותם על מנת שיגנבו את כל הירקות הטריים, ויזרקו אותם לפח. בהצגה שעלתה בשנת 2026, רובי מזמן אותם פעם נוספת, אם כי הפעם, נכון ל-4 בפברואר 2026, לא ידוע מה תפקידם בהצגה החדשה. 

## סקירת הסדרה

## שירי נווה עצלנות
*בכל פרק יש שיר (למעט הפרקים "מי הוא מי" ו"הפנתר הסגול - חלק ב")
*רוב השירים בסדרה בוצעו על ידי רובי רקב, סטפני וסטינג'י (ובחלק מהפרקים השירים בוצעו על ידי ספורטקס, זיגי, פיקסל, טריקסי, גברת ברברת ועוד כמה דמויות אורחות)
*השיר "בינג באנג" מבוצע בסוף כל פרק על ידי סטפני (למעט הפרקים "ספורטקס בתנועה" ו"הפנתר הסגול - חלק א")
*מאוני סבברסון (מלחין הסדרה), חשף בטוויטר שהוא היה צריך לשים אוטוטיון על הקול של זיגי בשיר "Cooking By The Book" בגלל שגודמונדור תור קרסון (זיגי) סובל מחירשות טון (האוטוטיון יותר בולט בדיבוב האיסלנדי). גודמונדור טען שהוא היה צריך להקליט את החלק של זיגי "מאות פעמים" לשיר הזה.        

## מאחורי הקלעים
הסדרה מבוססת במקור על ספרי "נווה עצלנות", שנכתבו על ידי מאגנוס שבינג, אתלט איסלנדי שגם מגלם את ספורטקס בסדרה. מגנוס רצה לעודד ילדים לעשות יותר פעילות גופנית לאחר שראה את תופעת ההשמנה המתרחבת בעולם.

הספר הראשון, שנקרא *Áfram Latibær! (קדימה נווה עצלנות!)* יצא בשנת 1995, ובשנת 1996 עובד לבמה במחזמר עם שירים שרובם מופיעים כיום בסדרה, בהלחנת מאוני סבברסון, שהלחין גם את שאר שירי הסדרה. הספר, שבו מוצגות לראשונה הדמויות שתופענה גם מאוחר יותר בסדרה, שונה במקצת מהסדרה הקיימת כיום: ראש העיר אינו דודה של סטפני, וישנן שתי דמויות שלא הופיעו בסדרה כלל. הראשונה היא Jives Junkfood (בעברית - ג'ייבס ג'אנקפוד, באיסלנדית - Maggi Mjói), שהוא ילד גבוה ומאוד אנמי, חובש כובע גרב ירוק וקפוצ'ון צהוב, שעד שפגש את ספורטקס (גם בגילומו של מאגנוס שבינג) חי רק על אוכל לא מזין, ובעיקר דגני בוקר מסוכרים. השנייה היא דמות ללא שם רשמי בגרסה האנגלית, אך מכונה על ידי כמה מעריצים Penny Pestella (פני פסטלה), על סמך תצאות הפורום הזה: forums.lazytown.eu (באיסלנדית: Eyrún Eyðslukló), ילדה בעלת קוקיות בלונדיניות ואוברול אדום, שבמובן מסוים מהווה את ההפך הגמור מסטינג'י - היא לווה כסף מאנשים ואף פעם לא מחזירה משום שהיא מאוד בזבזנית, עד שספורטקס מלמד אותה לחסוך. בנוסף, הספר וההצגה עוסקים בין היתר, חוץ מאכילה בריאה ובפעילות גופנית, גם בנושא העישון. 'בסי ברברת' מופיעה כאישה מעשנת, והחבורה של נווה עצלנות מציגה בפניה חוק חדש שאסור לעשן כי העישון מסוכן לבריאות כולם.

המחזה השני, שנקרא Glanni Glæpur í Latabær ("רובי רקב בנווה עצלנות") מציג לראשונה את דמותו של 'רובי רקב' (בגילומו של סטפן קארל סטפנסון, שגם גילם אותו בסדרה), פושע נמלט שגנב בין היתר את המכונית של הנשיא. רובי מגיע לנווה עצלנות כשזו נמצאת בפריחתה, בזכות ספורטקס והילדים שם אף מגדלים גינת ירקות בעצמם. רובי, שלא מרוצה מהעניין, מנצל את ההזדמנות כשספורטקס צריך לעזוב את העיר ומתחזה לאיש עשיר בשם Rikki Ríki ("ריקי העשיר" בתרגום חופשי לעברית), ומושך אחריו את תושבי העיר אחרי קניית מזון לא בריא, ואף מחליף את ראש העיר בתפקידו. אחרי שהכניס את טריקסי וסטפני לכלא, והפך את אולם הספורט למפעל ליצור האוכל הלא בריא שלו שם הבנים עובדים וסטינג'י עובד כשומר בכניסה למפעל (ושר שיר העוזר לו לזכור את הסיסמה שרובי נתן לו), ראש העיר (באותו זמן לשעבר) עוזב את העיר והולך להחזיר את ספורטקס שיציל אותם. לאחר מכן, רובי לא מצליח להיכנס למפעל שלו מכיוון שהוא שכח את הסיסמה שהוא נתן לסטינג'י. בסופו של דבר, ספורטקס אכן חוזר, והילדים מגלים בעזרת ידיעה בעיתון שמכוניתו של ראש העיר נגנבה ושהגנב הוא לא אחר מאשר רובי רקב, כלומר ריקי העשיר. במחזה הזה ירדה דמותה של Penny Pestella, ונוספה דמות-בובה של תרנגולת (האנין התרנגול), שמשמשת כמעין מספר של המחזה, שקצת מרגיז את כולם. מפעיל הבובה והשחקן של האנין, גודמונדור תור קרסון, שגם יצר את הבובה שלו, יצר את כל הבובות ושיחק את זיגי בסדרת הטלוויזיה. 

מגנוס ניסה למכור את הרעיון של "נווה עצלנות" כסדרה לחברות טלוויזיה בעיקר בארצות הברית כדי להעביר את המסר לכמה שיותר ילדים ברחבי העולם, עד שערוץ ניקלודיאון קנה אותו. הסדרה התחילה את צילומיה בתחילת שנות ה-2000, עם השחקנית שלבי יאנג (הידועה כיום בעיקר בתור הקול של סירי בסדרות טלוויזיה שונות) בתפקיד סטפני, פסלונים (לסטינג'י וטריקסי) ובובות (לזיגי ופיקסל) קצת שונות במראה ממה שהן נראו בסדרה הסופית. בסופו של דבר, השתתפותה של יאנג בסדרה בוטל מאחר שבהפקה החליטו לא לעבוד עם איגודי שחקנים, שיאנג הייתה באחד מהם, אך הפיילוט עדיין קיים ברשת בערוץ היוטיוב שלה. 

לאחר מכן לוהקה בשנת 2003 השחקנית ג'וליאנה רוז מוריאלו, שגילמה את סטפני מאז ועד 2010, כשהייתה בת 18 וגדולה מידי לתפקיד. גם עם ג'וליאנה היה פרק שמעולם לא שודר, בשם "The Lazy Dance" (ריקוד העצלנות), בו מארגנים נשף ריקודים בנווה עצלנות אך מתברר שספורטקס אינו יודע לרקוד, ורובי מתחזה למורה לריקוד על מנת ללמד אותו ריקודים טיפשיים ולהביך אותו מול כולם, אך במקום לצחוק עליו, הילדים מלמדים אותו את תנועות הריקוד שלהם. הפרק בסופו של דבר לא הושלם בגלל בעיות טכניות, אף קיימות מספר תמונות מצילומי הפרק. התחפושת של המורה לריקוד מופיעה בפרק "יום הספורט", אך רובי דוחה אותה בטענה שהיא נשית מדי. ג'וליאנה, כאמור, נפרדה מהתפקיד סופית בשנת 2010, יחד עם שיר אחרון שהוציאה למען הסדרה בשם !Go Step Go, שהולחן ונכתב על ידי מלחין הסדרה, מאוני סבברסון. בנוסף, העלילה המקורית הייתה כי ספורטקס הוא במקור בנה של בסי, ששמו אלכסנדר "אלכס" ברברת, שכילד העריץ מאוד את הגיבור של העיר של גבו התנוססה הספרה 9. לפני שעזב, הגיבור מעביר לאלכס קופסה עם כל מה שהוא צריך כדי להיות גיבור, וכשהוא גדל הוא עוזב את העיר, מתחיל להתאמן והופך להיות גיבור מספר 10 - ספורטקס.

אחרי פרישתה של מוריאלו, נכנסה לנעלייה ב-2012 השחקנית קלואי לאנג, שגילמה את סטפני בעונות 3 ו-4 ומגלמת אותה גם עד היום באירועים מיוחדים. גם לאנג הקליטה שיר מיוחד לסדרה, אם כי הפעם בהתנדבות של מאוני סבברסון יחד עם 99 ממעריצי הסדרה שהקליטו עצמם לפזמון, בשם *LazyTown Forever*, שיצא 7 שנים לאחר השיר של ג'וליאנה. השיר נכתב על ידי סבברסון, בת זוגו (וכיום אשתו), ג'ם קינג - שידועה גם כאחת המעריצות המבוגרות של הסדרה, והמעריץ כריס קרואו.

ב-1 באפריל 2022, יוצר הסדרה, מגנוס שבינג טען באינסטגרם שנווה עצלנות תחזור לעונה חמישית ושלוהק שחקן חדש לדמותו של ספורטקס, ביחד עם תמונות שלהם חותמים על מסמכים, עם זאת, יום אחרי זה הועלה לרשת החברתית פוסט נוסף בו מגנוס ו"השחקן" חשפו כי היה מדובר במתיחה. בנוסף, הם גם העלו תמונות נוספות החושפות איך התמונות הקודמות צולמו.

נכון לשנת 2022, הזכויות לנווה עצלנות שייכות להאחים וורנר דיסקברי.

במאי 2024, מארק ואלנטי, אחד מכותבי הסדרה, פרסם בפייסבוק שמגנוס קנה בחזרה את הזכויות. כך דווח גם בתקשורת האיסלנדית. בנוסף, מגנוס אמר כי ברצונו להחזיר את נווה עצלנות בצורה כלשהי, וכי "לנווה עצלנות יש המון לעשות שוב". 

## קישורים חיצוניים

* 

* 

## הערות שוליים

קטגוריה:סדרות טלוויזיה לילדים
קטגוריה:סדרות טלוויזיה בכיכובן של בובות
קטגוריה:ערוץ הופ!: תוכניות רכש
קטגוריה:סדרות טלוויזיה איסלנדיות
קטגוריה:סדרות CBeebies